Modernā pieccīņa 2012. gada vasaras olimpiskajās spēlēs
Modernajā pieccīņā 2012. gada vasaras olimpiskajās spēlēs tiek sadalīti 2 medaļu komplekti — vīriešiem un sievietēm. Sacensības notiek 11. un 12. augustā. Pirmo reizi olimpisko spēļu vēsturē modernās pieccīņas sacīkstes tiks aizvadītas, kombinējot šaušanas un skriešanas disciplīnas, — pēc katras šaušanas sportisti veiks 1 kilometra skrējienu. Sieviešu modernās pieccīņas sacīkstes 12. augustā būs pēdējās sacīkstes šajās olimpiskajās spēlēs. Latviju pārstāvēs divi sportisti: Deniss Čerkovskis un Jeļena Rubļevska.